
Z A P I S N I K
s 19. (devetnaeste) sjednice Vijeća Mjesnog odbora Središće,
održane u ponedjeljak, 7. studenog 2022. godine


Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 18.00 sati.

Nazočni članovi Vijeća Mjesnog odbora Središće: Ana Biškup, Branko Banković, Juraj Barbarić, Goran Čačić, Valko Erdeljac, Marko Kožul, Benjamin Vuković

Odsutni članovi Vijeće Mjesnog odbora:

Ostali nazočni: /

Predsjednik Vijeća Benjamin Vuković utvrđuje da je na sjednici nazočno sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (7 „za“) prihvaćen zapisnik s 18. radne sjednice održane 10. listopada 2022.

USVAJANJE DNEVNOG REDA
Jednoglasno je (7 „za“) prihvaćen dnevni red



DNEVNI RED:

1. Prijedlog programa održavanja komunalne infrastrukture na području GČ NZ-istok u 2023. – donosi se
2. Plan malih komunalnih akcija Mjesnog odbora Središće u 2023. – donosi se
3. Pitanja, prijedlozi i obavijesti




1. Prijedlog programa održavanja komunalne infrastrukture na području GČ NZ-istok u 2023. – donosi se 
Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Novi Zagreb - istok (u daljnjem tekstu: Gradska četvrt), kojima se osigurava obavljanje komunalnih djelatnosti:
- održavanja građevina javne odvodnje oborinskih voda,
- održavanja čistoće javnih površina,
- održavanja javnih zelenih površina,
- redovitog održavanja nerazvrstanih cesta.


Planirana sredstva za financiranje ovog programa u iznosu od ukupno 2,877.400,00 eura raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:
Održavanje građevina javne odvodnje oborinskih voda, Vodoopskrba i odvodnja d.o.o., Komunalna naknada - 107.500,00 eura
Održavanje čistoće javnih površina, Zagrebački holding d.o.o., Podružnica Čistoća, Komunalna naknada - 477.800,00 eura
Održavanje javnih zelenih površina, Zagrebački holding d.o.o.,  Podružnica Zrinjevac, Komunalna naknada - 1.527.600,00 eura
Redovito održavanje nerazvrstanih cesta, Zagrebački holding d.o.o., Podružnica Zagrebačke ceste, Naknada za ceste - 764.500,00 eura
Ukupno: 2.877.400,00 eura


VMO Središće raspravilo je o Prijedlogu održavanja komunalne infrastrukture za 2023. godinu. Vijećnici su se jednoglasno složili da će usvojiti program održavanja, ali uz uvjet da se dostave detaljni izvještaji i troškovnici na kraju godine, te također za prethodnu godinu kako bi se vidjelo na što i kako se troše sredstva za održavanje komunalne infrastrukture.


ZAKLJUČAK
O Prijedlogu programa održavanja komunalne infrastrukture na području
GČ NZ-istok u 2023.

1. VMO Središće jednoglasno je (sa 7 glasova) usvojilo Prijedlog programa održavanja komunalne infrastrukture na području GČ NZ-istok u 2023.

1. VMO Središće traži dostavu detaljnih izvještaja i troškovnika iz programa održavanja komunalne infrastrukture na području GČ NZ-istok u 2022.

1. VMO Središće traži dostavu plana korištenja sredstava i troškovnika iz programa održavanja komunalne infrastrukture na području GČ NZ-istok u 2023.

1. Ovaj Zaključak dostavlja se Vijeću Gradske četvrti Novi Zagreb – istok.


2. Plan malih komunalnih akcija Mjesnog odbora Središće u 2023. – donosi se

VMO Središće raspravilo je o Planu malih komunalnih akcija Mjesnog odbora Središće u 2023. godini. 
Planirana sredstva za financiranje ovog plana iznose ukupno 126.540,00 eura, a raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:
Održavanje javnih zelenih površina, Zagrebački holding d.o.o., Podružnica Zrinjevac - 71.050,00 eura
Redovito održavanje nerazvrstanih cesta, Zagrebački holding d.o.o., Podružnica Zagrebačke ceste - 55.490,00 eura

Vijećnici su se jednoglasno složili da će usvojiti Plan malih komunalnih akcija u 2023., ali uz uvjet da se dostave detaljni izvještaji i troškovnici na kraju godine, te također za prethodnu godinu kako bi se vidjelo na što i kako se troše sredstva iz Plana.

Vijećnike zanima na što su se točno trošila sredstva u Zagrebačkim cestama i Zrinjevcu, u sklopu budžeta Malih komunalnih aktivnosti u 2022. godini. 


ZAKLJUČAK
O Planu malih komunalnih akcija Mjesnog odbora Središće u 2023.

1. VMO Središće jednoglasno je (sa 7 glasova) usvojilo Plan malih komunalnih akcija Mjesnog odbora Središće u 2023. godini

2. VMO Središće traži dostavu detaljnih izvještaja i troškovnika iz Plana malih komunalnih akcija Mjesnog odbora Središće u 2022. godini

3. Ovaj Zaključak dostavlja se Vijeću Gradske četvrti Novi Zagreb – istok.



3. Pitanja, prijedlozi i obavijesti

Prikupljene donacije s proslave Dana Središća
Ukupno je prikupljeno 2080,00kn, a VMO Središće se složilo kako će prikupljena sredstva iskoristiti za kupovinu stvari za potrebe Dječjeg vrtića Zapruđe, podružnica Središće.

Predsjednik VMO Središće, Benjamin Vuković je u kontaktu s vrtićem, te čeka povrtnu informaciju o njihovim potrebama kako bi se mogla obaviti kupovina i izvršiti donacija.


Izrada ukrasa za kićenje bora pored javnog sata u Stonskoj ulici
Predsjednik VMO Središće, Benjamin Vuković predložio je da djeca OŠ Središće izrade ukrase za bor i postave ih na bor pored javnog sata u Stonskoj ulici. U kontaktu s ravnateljicom OŠ Središće dogovorena je suradnja i izrada ukrasa.



Sjednica je završena u 18:35 sati.

ZAPISNIK VODIO:

Benjamin Vuković
_________________________
ZAPISNIK IZRADIO:

Benjamin Vuković
___________________
      



KLASA: 024-08/22-003/2282
URBROJ: 251-13-11-9-22-1
[bookmark: _GoBack]Zagreb, 7. studenog 2022.

                     
					                              PREDSJEDNK
                                                                    VIJEĆA MJESNOG ODBORA SREDIŠĆE
   							     Benjamin Vuković
